ddrg/super_eurlex huggingface dataset:
(2)

Efter at have undersøgt den rapport, som Kroatien forelagde, finder Kommissionen, at rapporten opfylder betingelserne i direktiv 2009/28/EF for at tillade en EU-medlemsstat at anvende typiske værdier for mindre geografiske områder end dem, der ligger til grund for beregningen af standardværdierne: Dataene i denne rapport vedrører emissioner fra dyrkning af landbrugsråvarer (raps); de typiske drivhusgasemissioner fra dyrkning af raps kan forventes at være lavere end eller svare til de emissioner, man gik ud fra ved beregningen af standardværdierne, og disse typiske drivhusgasemissioner er blevet indberettet til Kommissionen.
(6)

ADB-CHMINACA sælges typisk i små mængder og engrosmængder via »head shops« under forskellige mærkenavne som såkaldte »lovlige rusmidler«, som blandinger til rygning eller som pulver via »head shops« og via internettet som en såkaldt »lovlig« erstatning for cannabis. Det sælges sandsynligvis også direkte på det illegale narkotikamarked. Da pakningen af sådanne produkter sjældent angiver ingredienserne, er de fleste brugere uvidende om, at de anvender ADB-CHMINACA, eller overhovedet et syntetisk cannabinoid i almindelighed.
(6)

CUMYL-4CN-BINACA sælges typisk i små mængder og engrosmængder via »headshops« under forskellige mærkenavne som et såkaldt »lovligt rusmiddel«, som blandinger til rygning eller som pulver og via internettet som en såkaldt »lovlig« erstatning for cannabis. Det sælges sandsynligvis også direkte på det illegale narkotikamarked. Da pakningen af sådanne produkter sjældent angiver ingredienserne, er de fleste brugere uvidende om, at de anvender CUMYL-4CN-BINACA eller overhovedet et syntetisk cannabinoid i almindelighed.
(4)

For at sikre ensartet anvendelse af bestemmelserne i forordning (EU) 2016/679, hvori samarbejdet mellem tilsynsmyndigheder, Kommissionen og Databeskyttelsesrådet er beskrevet, bør IMI gøre det muligt at opbevare alle data, der er relevante for udvekslinger af information. IMI bør gøre det muligt for tilsynsmyndighederne at genanvende sådanne data til eventuel efterfølgende behandling for så vidt angår udvekslinger af information i henhold til artikel 56 og 60-66 i forordning (EU) 2016/679.
—

Kommissionen forelagde den 22. februar 2018 et forslag med et forslag til ændringsbudget nr. 1 til det almindelige budget for regnskabsåret 2018.
(7)

For så vidt angår funktionel luftrumsblok Centraleuropa (FABEC) forelagde Belgien, Frankrig, Luxembourg og Nederlandene den 30. januar 2017 reviderede præstationsmål på grundlag af korrigerende foranstaltninger, hvis påkrævet, herunder for det centrale præstationsområde omkostningseffektivitet for den anden referenceperiode. Efter denne forelæggelse kunne Kommissionen ved gennemførelsesafgørelse (EU) 2017/553 (7) erklære, at målene er i overensstemmelse med de EU-dækkende præstationsmål. Som følge heraf bør Kommissionens gennemførelsesafgørelse (EU) 2016/420 (8) og (EU) 2016/419 (9), som fastslog, at enhedsraterne for afgiftszonerne Belgien/Luxembourg, Frankrig, Tyskland og Nederlandene for 2015 og 2016 ikke var i overensstemmelse med gennemførelsesforordning (EU) nr. 390/2013 og (EU) nr. 391/2013, ophæves.
—

Kommissionen forelagde den 13. april 2018 et forslag med et forslag til ændringsbudget nr. 2 til det almindelige budget for regnskabsåret 2018 —
(9)

I forbindelse med MOP's sjette samling gav Unionen udtryk for sin vilje til at undersøge metoder og midler til at overholde Århuskonventionen på en måde, der er forenelig med de grundlæggende principper i Unionens retsorden og dens system for domstolsprøvelse. Unionen bør tage konkrete skridt i denne retning ved at anmode Kommissionen om at forelægge en undersøgelse af Unionens muligheder for at tage hensyn til konklusionerne fra komitéen i sag ACCC/C/2008/32. Det synes at være muligt at ændre forordning (EF) nr. 1367/2006 på en sådan måde, at Unionens system for domstolsprøvelse ikke bliver ændret, navnlig ved at udvide den kategori af EU-retsakter, i forbindelse med hvilken der kan anmodes om intern prøvelse.
(83)

For det andet har Tyskland med hensyn til prisfleksibelt elforbrug givet tilsagn om at ændre støtteordningen som følger (10): a) Laster, der er tilsluttet mellemspændingsnet, må nu deltage, hvorved antallet af potentielle operatører med ansvar for prisfleksibelt elforbrug øges b) En aggregering af laster (dvs. kombinationen af flere laster i ét prisfleksibelt elforbrug) vil være tilladt, hvorved der opnås en forbedret og mere effektiv laststyring, og det bliver væsentligt nemmere for operatører med ansvar for prisfleksibelt elforbrug at deltage c) Mindre laster vil nu også nemmere kunne deltage enkeltvis, idet minimumsstørrelsen blev reduceret fra 10 MW til 5 MW d) Den periode, for hvilken den samlede energimængde allerede skal være tilvejebragt på forhånd, blev forkortet fra to år til seks måneder, hvorved deltagelsen bliver mindre risikabel for operatører med ansvar for prisfleksibelt elforbrug og dermed mindre omkostningskrævende (11); e) Antallet af tests blev reduceret fra tolv til to pr. år. Da tests i forbindelse med prisfleksibelt elforbrug er relativt omkostningskrævende (høje variable omkostninger ved aktivering), gør dette det muligt for operatører med ansvar for prisfleksibelt elforbrug at afgive mere konkurrencedygtige bud og dermed øge konkurrencepresset f) Kun ufleksible laster må deltage i reserven, hvilket sikres ved, at lasterne i de forudgående 36 måneder hverken må have været aktive i AbLaV-ordningen eller på markederne for regulerkraft. g) Med henblik på at tilskynde operatører med ansvar for prisfleksibelt elforbrug til i sidste ende at sælge deres fleksibilitet på elmarkedet kan de kun deltage i en begrænset periode. Efter deltagelsen i reserven (enten to år eller fire år med en karenstid på et år) kan de igen deltage i markedets funktion (dog ikke i AbLaV-ordningen). Operatørerne skal inden deres deltagelse i udbuddet beslutte sig for en af disse to valgmuligheder (deltagelse i to år eller fire år med karenstid).
(2)

I betragtning af den tid og de ressourcer, der er nødvendige, for at medlemsstaterne og Den Europæiske Fødevaresikkerhedsautoritet kan afslutte behandlingen af ansøgninger om fornyelse af godkendelsen af de relevante aktivstoffer, er det nødvendigt at udarbejde et arbejdsprogram, hvori aktivstoffer, der ligner hinanden, samles i grupper, og som fastlægger prioriteter på grundlag af sikkerhedsrisici for menneskers og dyrs sundhed eller miljøet, jf. artikel 18 i forordning (EF) nr. 1107/2009.
(3)

Kommissionen underrettede klageren, kendte eksporterende producenter i Egypten og Ukraine, kendte importører og brugere samt andre parter, som den vidste var berørt af sagen, og repræsentanterne for Egypten og Ukraine om indledningen af undersøgelsen. De interesserede parter fik lejlighed til at tilkendegive deres synspunkter skriftligt og til at anmode om en mundtlig høring inden for fristen i indledningsmeddelelsen.
(6)

Kommissionen konkluderede i sin rapport, at delstatens revisionsret (Landesrechnungshof — LRH), delstatsforvaltningens tjenestegrene i Salzburg (Amt der Salzburger Landesregierung) og delstatsregeringen i Salzburg (Salzburger Landesregierung), der er enheder i Østrigs offentlige sektor, har udvist grov uagtsomhed ved ikke at sørge for hensigtsmæssige procedurer for kontrol med udarbejdelsen af statistikker samt for indberetning. Derved gjorde disse enheder det muligt for budgetenheden under delstatsforvaltningens tjenestegrene i Salzburg at afgive urigtige oplysninger om og hemmeligholde finansielle transaktioner. Dette medførte en misvisende fremstilling af Østrigs data vedrørende gæld for årene 2008-2012 over for Eurostat i 2012 og 2013, dvs. efter at forordning (EU) nr. 1173/2011 var trådt i kraft. Kommissionen konkluderede endvidere, at Østrigs statistiske myndighed (Statistik Austria — STAT), havde kendskab til muligheden for, at delstaten Salzburg afgav urigtige oplysninger om sine regnskaber siden mindst den 6. december 2012, men at myndigheden først underrettede Kommissionen (Eurostat) herom den 10. oktober 2013.
(10)

I behørigt begrundede tilfælde kan medlemsstaterne i henhold til artikel 54, stk. 3, i forordning (EU) nr. 1306/2013 beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for den første administrative eller retslige konstatering eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. De beløb, som en medlemsstat har besluttet ikke at fortsætte inddrivelse af, samt begrundelsen for beslutningen herom, skal angives i den oversigt, der er nævnt i artikel 54, stk. 4, sammenholdt med artikel 102, stk. 1, litra c), nr. iv), i forordning (EU) nr. 1306/2013. Sådanne beløb skal derfor ikke afholdes af de pågældende medlemsstater, men skal finansieres over EU-budgettet.
(2)

Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N – 1« og slutter den 15. oktober i år »N«. Ved afslutningen af regnskaberne for regnskabsåret 2017 bør der derfor for at bringe regnskabsperioden for Den Europæiske Landbrugsfond for Udvikling af Landdistrikterne (ELFUL) i overensstemmelse med regnskabsperioden for Den Europæiske Garantifond for Landbruget (EGFL) tages hensyn til de udgifter, som medlemsstaterne har afholdt i perioden 16. oktober 2016-15. oktober 2017, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
(5)

I henhold til artikel 199, stk. 1, litra g), i direktiv 2006/112/EF kan medlemsstaterne fastsætte, at modtageren er den afgiftspligtige person i forbindelse med levering af fast ejendom, der bliver solgt af domsskyldneren som led i en tvangsauktion (»ordningen for omvendt betalingspligt«). For at forhindre at statskassen går glip af indtægter, har Ungarn anmodet om tilladelse til at fravige artikel 193 i direktiv 2006/112/EF med henblik på at indføre ordningen for omvendt betalingspligt for andre leveringer, der foretages af afgiftspligtige personer, der er genstand for en insolvensprocedure, nemlig levering af investeringsgoder og levering af varer og tjenesteydelser med en værdi på det åbne marked på mere end 100 000 HUF.
(1)

Kommissionen forelægger i henhold til proceduren i artikel 21, stk. 3, i forordning (EU) 2015/323 (»finansforordningen for 11. EUF«) senest den 15. juni 2018 et forslag, som angiver beløbet for den anden tranche af bidraget for 2018 og et revideret årligt beløb for bidraget for 2018 i de tilfælde, hvor dette beløb afviger fra de faktiske behov.
5)

Artikel 5, stk. 4 affattes således: »EFTA-staterne bidrager finansielt, jf. artikel 82, stk. 1, litra a), i EØS-aftalen og de dertil knyttede finansforordninger, med et beløb svarende til 75 % af beløbet under budgetpost 29 02 05 (det europæiske statistiske program 2013-17) og 29 01 04 05 (politik for statistisk information — udgifter til den administrative forvaltning), som er opført på Den Europæiske Unions budget for 2013, og med et beløb svarende til 75 % af beløbet under budgetpost 29 02 01 (levering af statistiske oplysninger af høj kvalitet, gennemførelse af nye metoder til udarbejdelse af europæiske statistikker og styrkelse af partnerskabet inden for det europæiske statistiske system) og 29 01 04 01 (udgifter til støttefunktioner i forbindelse med det europæiske statistiske program), som er opført på Den Europæiske Unions budget for 2014-2020.«
(1)

Artikel 14, stk. 2, første afsnit, i traktaten om Den Europæiske Union (TEU) fastsætter kriterierne for Europa-Parlamentets sammensætning, nemlig at antallet af repræsentanter for Unionens borgere ikke må overstige syv hundrede og halvtreds plus formanden, at borgerne skal repræsenteres degressivt proportionalt med en mindstetærskel på seks medlemmer for hver medlemsstat, og at ingen medlemsstat kan tildeles mere end seksoghalvfems pladser.
(5)

For at øge sikkerheden i Schengenområdet og for at gøre bekæmpelsen af alvorlig kriminalitet og terrorisme mere effektiv bør Bulgariens og Rumæniens kontrol ved deres ydre grænser og inden for deres område gøres mere effektiv ved hjælp af udstedelsen af indberetninger i SIS med henblik på nægtelse af indrejse eller ophold og ved at fuldbyrde sådanne indberetninger, som andre medlemsstater har indlæst, navnlig hvis sådanne indberetninger er baseret på en trussel mod den offentlige orden, den offentlige sikkerhed eller den nationale sikkerhed. For at sikre at Bulgarien og Rumænien er forpligtet til at nægte indrejse i eller ophold på deres respektive område for tredjelandsstatsborgere, som af en anden medlemsstat har fået udstedt et indrejseforbud, og desuden forpligtet til at udstede sådanne SIS indberetninger, er det hensigtsmæssigt at ophæve de resterende restriktioner vedrørende anvendelsen af SIS. Ophævelsen af disse begrænsninger i Bulgarien og Rumænien vil bidrage til at øge sikkerhedsniveauet i Schengenområdet og vil gøre bekæmpelsen af alvorlig kriminalitet og terrorisme mere effektiv.
(3)

Den 10. og 11. april 2018 aflagde Kommissionen et udvidet overvågningsbesøg i Rumænien med henblik på overvågning på stedet i henhold til artikel -11, stk. 2, i forordning (EF) nr. 1466/97. Efter at Kommissionen havde forelagt de foreløbige undersøgelsesresultater for de rumænske myndigheder, således at de kunne fremsætte bemærkninger, aflagde den rapport for Rådet om sine resultater den 23. maj 2018. Disse resultater blev efterfølgende offentliggjort. Det fremgår af Kommissionens rapport, at de rumænske myndigheder ikke har til hensigt at reagere på Rådets henstilling af 5. december 2017. Myndighederne bekræftede over for undersøgelsesholdet, at deres mål for 2018 fortsat er et samlet underskud på lige under 3 % af BNP. I betragtning af det positive og stigende produktionsgab tyder dette på en yderligere forværring af det underliggende strukturelle underskud, hvilket er i strid med, hvad der er fastsat i Rådets henstilling, og afspejler en finanspolitik, der tydeligvis er ekspansiv.
(1)

Den 27. april 2009 fastslog Rådet efter henstilling fra Kommissionen ved beslutning 2009/414/EF (1), at der forelå et uforholdsmæssigt stort underskud i Frankrig, jf. traktatens artikel 126, stk. 6. Rådet konstaterede, at det offentlige underskud for 2008 lå på 3,2 % af BNP, hvilket er over referenceværdien i traktaten på 3 % af BNP. Den offentlige bruttogæld, som havde ligget over traktatens referenceværdi på 60 % af BNP siden 2003, forventedes at udgøre 66,7 % af BNP i 2008.
(71)

Til støtte for påstanden redegjorde parterne for, at Domstolen og Retten i Hubei-dommene fandt, at antidumpingforanstaltningerne blev vedtaget uden en korrekt konklusion om skade, jf. grundforordningens artikel 3 (og artikel 3 i WTO's antidumpingaftale), og at de oprindelige foranstaltninger derfor var behæftet med juridiske fejl i deres helhed. Under henvisning til Domstolens dom i sagen Clark og Puma (16), fremførte parterne, at en ulovlighed, der konstateredes i en oprindelig forordning, anses for at påvirke lovligheden af den efterfølgende forlængelse af forordningen, og at konklusionen derfor burde være, at hele den oprindelige forordning om sømløse rør var behæftet med samme fejl. Det kan heraf udledes, at Kommissionen ved ikke at ophæve foranstaltningerne over for andre kinesiske eksporterende producenter end Hubei ville handle i strid med grundforordningens artikel 1, artikel 3, stk. 1, og artikel 3, stk. 9, og med artikel VI i GATT 1994 samt artikel 1 og 18.1 i WTO's antidumpingaftale.
(5)

Eftersom den særlige foranstaltning forenkler afgiftsopkrævningen, og eftersom den kun i ubetydelig grad kan påvirke de samlede momsindtægter, som medlemsstaterne opkræver i det endelige forbrugsled, bør der gives tilladelse til at fravige bestemmelserne i direktiv 2006/112/EF med henblik på at fastslå, at al levering af varer og tjenesteydelser, erhvervelse inden for Fællesskabet og import af varer i forbindelse med nedrivningen af den nuværende grænsebro og opførelsen af en ny grænsebro mellem Küstrin-Kietz og Kostrzyn nad Odrą i momsøjemed anses for at finde sted på Polens område og således at være momspligtig i Polen.
—

Med henblik på at dække finansieringsbehovene i forbindelse med forlængelsen af faciliteten for flygtninge i Tyrkiet og sikre kontinuitet skal forslaget til ændringsbudget nr. 3 til det almindelige budget for 2018 vedtages omgående. Derfor er det i overensstemmelse med artikel 3, stk. 3, i Rådets forretningsorden berettiget at forkorte den periode på otte uger for orientering af de nationale parlamenter, der er fastsat i artikel 4 i protokol nr. 1 —
DA Den Europæiske Unions Tidende L 161/1

RÅDETS AFGØRELSE (EU) 2018/902

af 21. april 2016

om undertegnelse på Den Europæiske Unions og dens medlemsstaters vegne og om midlertidig anvendelse af en protokol til rammeaftalen mellem Den Europæiske Union og dens medlemsstater på den ene side og Republikken Korea på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207 og 212 sammenholdt med artikel 218, stk. 5,

under henvisning til akten om Republikken Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) Rammeaftalen mellem Den Europæiske Union og dens medlemsstater på den ene side og Republikken Korea på den anden side (1) (»aftalen«) blev undertegnet i Bruxelles den 10. maj 2010.

(2) Republikken Kroatien blev medlem af Den Europæiske Union den 1. juli 2013.

(3) I henhold til artikel 6, stk. 2, i tiltrædelsesakten skal Kroatien tiltræde aftalen ved hjælp af en protokol til aftalen. Der skal anvendes en forenklet procedure, hvorefter protokollen indgås af Rådet, der træffer afgørelse med enstemmighed på medlemsstaternes vegne, og af det pågældende tredjeland.

(4) Den 14. september 2012 bemyndigede Rådet Kommissionen til at indlede forhandlinger med de berørte tredjelande. Forhandlingerne med Republikken Korea blev afsluttet med parafering af protokollen.

(5) I henhold til protokollens artikel 4, stk. 3, finder den midlertidig anvendelse, indtil den træder i kraft.

(6) Protokollen bør undertegnes og bør anvendes midlertidigt indtil afslutningen af procedurerne for dens indgåelse —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Den Europæiske Unions og dens medlemsstaters vegne af protokollen til rammeaftalen mellem Den Europæiske Union og dens medlemsstater på den ene side og Republikken Korea på den anden side med forbehold af protokollens indgåelse.

Teksten til protokollen er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

Protokollen anvendes midlertidigt indtil afslutningen af procedurerne for dens indgåelse.

Artikel 4

Denne afgørelse træder i kraft på dagen for vedtagelsen.

Udfærdiget i Luxembourg, den 21. april 2016. På Rådets vegne A. VAN DER STEUR Formand

(1) EUT L 20 af 23.1.2013, s. 2.
(5)

Tillægsprotokollen kræver, at hver part udpeger et kontaktpunkt med henblik på udveksling af oplysninger om personer, der rejser til udlandet med terror for øje. Europol bør udpeges som Unionens kontaktpunkt. Der kan også udpeges kontaktpunkter for medlemsstaterne.
h)

I artikel 46 indsættes for så vidt angår EFTA-staterne følgende stykke efter stk. 2: »2a. I afventning af en afgørelse fra Det Blandede EØS-Udvalg om at indarbejde en gennemførelsesretsakt i EØS-aftalen kan de fornødne garantier, der er omhandlet i stk. 1, gives i form af de standardbestemmelser om databeskyttelse, der er omhandlet i artikel 46, stk. 2, litra c) og d), hvis en EFTA-stat anvender de deri indeholdte foranstaltninger. Hver EFTA-stat træffer afgørelse og underretter Kommissionen og EFTA-Tilsynsmyndigheden før ikrafttrædelsen af en gennemførelsesretsakt, der er vedtaget i henhold til artikel 46, stk. 2, litra c) og d), om den i afventning af Det Blandede EØS-Udvalgs afgørelse om at indarbejde gennemførelsesretsakten i EØS-aftalen agter at anvende foranstaltningerne heri fra samme dato som EU's medlemsstater eller ej. I mangel af en afgørelse om det modsatte anvender hver EFTA-stat de foranstaltninger, der er indeholdt i en gennemførelsesretsakt vedtaget i henhold til artikel 46, stk. 2, litra c) og d), fra samme dato som EU's medlemsstater. Uanset artikel 102 i aftalen gælder, at hvis Det Blandede EØS-Udvalg ikke kan opnå en aftale om indarbejdelsen af en gennemførelsesretsakt i EØS-aftalen vedtaget i henhold til artikel 46, stk. 2, litra c) og d), inden for 12 måneder efter ikrafttrædelsen af denne gennemførelsesretsakt, kan enhver EFTA-stat bringe anvendelsen af sådanne foranstaltninger til ophør, og den underretter i så fald straks Kommissionen og EFTA-Tilsynsmyndigheden herom.«
(1)

Den 3. april 2017 meddelte Belgien, Bulgarien, Cypern, Finland, Frankrig, Grækenland, Kroatien, Litauen, Luxembourg, Portugal, Rumænien, Slovakiet, Slovenien, Spanien, Tjekkiet og Tyskland Europa-Parlamentet, Rådet og Kommissionen, at de ønsker at indføre et forstærket samarbejde om oprettelse af EPPO. Derudover tilkendegav Letland, Estland, Østrig og Italien ved skrivelser af henholdsvis 19. april 2017, 1. juni 2017, 9. juni 2017 og 22. juni 2017 deres ønske om at deltage i indførelsen af det forstærkede samarbejde.
(4)

Formålet med protokollen er at gøre det muligt for Unionen og Republikken Elfenbenskysten (»Elfenbenskysten«) at arbejde tættere sammen om at fremme en bæredygtig fiskeripolitik, ansvarlig udnyttelse af fiskeressourcerne i Elfenbenskystens farvande og Elfenbenskystens bestræbelser på at udvikle en blå økonomi.
Regel 1

Sammensætning og formandskab

2. I henhold til aftalens artikel 26.1, stk. 1, skal Det Blandede CETA-Udvalg bestå af repræsentanter for aftaleparterne (i det følgende benævnt »medlemmer af Det Blandede CETA-Udvalg«), og formandskabet skal varetages i fællesskab af Canadas minister for international handel og det medlem af Europa-Kommissionen, der har ansvaret for handel. De to formænd kan være repræsenteret af deres respektive stedfortrædere, jf. aftalens artikel 26.1, stk. 1.
RÅDETS AFGØRELSE (EU) 2018/1047

af 16. juli 2018

om undertegnelse på Unionens vegne af partnerskabs- og samarbejdsaftalen mellem Den Europæiske Union og dens medlemsstater på den ene side og Republikken Singapore på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207 og 212 sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 25. november 2004 bemyndigede Rådet Kommissionen til at forhandle med Republikken Singapore om en partnerskabs- og samarbejdsaftale (»aftalen«).

Aftalen bør undertegnes med forbehold af dens indgåelse på et senere tidspunkt. Den ledsages af en tillægsskrivelse, som udgør en integreret del af aftalen, og som bør undertegnes samtidig med aftalen —

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af partnerskabs- og samarbejdsaftalen mellem Den Europæiske Union og dens medlemsstater på den ene side og Republikken Singapore på den anden side og af den tillægsskrivelse, der er vedhæftet aftalen, med forbehold af indgåelse af aftalen (1) .

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen og den tillægsskrivelse, der er vedhæftet aftalen, på Unionens vegne.